
REPUBLIKA HRVATSKA 

VARAŽDINSKA ŽUPANIJA

OPĆINA JALŽABET

OPĆINSKO VIJEĆE

Klasa: 024-01/22-01/20
Urbroj: 2186-4-01-1-22-1
Jalžabet, 29.03.2022. godine
Na temelju članka 25. stavka 8. i članka 49. stavka 4. Zakona o poljoprivrednom zemljištu („Narodne novine“ br. 20/18, 115/18, 98/19) i članka 21. Statuta Općine Jalžabet  („Službeni vjesnik Varaždinske županije“ br. 31/09, 28/13, 10/15, 17/21) Općinsko vijeće Općine Jalžabet na 8. sjednici održanoj dana  29.03.2022. godine donosi 
PROGRAM

korištenja sredstava od raspolaganja poljoprivrednim zemljištem u vlasništvu 
Republike Hrvatske na području Općine Jalžabet  za 2022. godinu

I.


Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Jalžabet  za 2022. godinu predstavlja planski dokument kojim se raspoređuju prihodi od zakupa, dugogodišnjeg zakupa, privremenog korištenja te promjene namjene poljoprivrednog zemljišta sukladno namjeni definiranoj Zakonom o poljoprivrednom zemljištu.

II.


Ukupni prihod od raspolaganja poljoprivrednim zemljištem u vlasništvu Republike Hrvatske  na području Općine Jalžabet  za 2022. godinu planira se u iznosu 22.000,00 kuna, a čine ga:

1. Planirani prihod od zakupa i dugogodišnjeg zakupa za 2022. godinu u iznosu od 20.000,00  kuna

2. Planirani prihod od promjene namjene poljoprivrednog zemljišta za 2022. godinu u iznosu od 2.000,00 kuna.
III.


Ukupni prihod iz prethodne točke ovog Programa raspoređuje se za sljedeće namjene
	1. Prihod od zakupa i dugogodišnjeg zakupa
	20.000,00 

	Izgradnja  i  održavanje ruralne infrastrukture vezane za  poljoprivredu , te poboljšanje komunikacijske veze sela i izgradnjom putne i kanalske mreže.
	20.000,00

	2. Prihod od promjene namjene poljoprivrednog zemljišta
	  2.000,00

	Povećanje vrijednosti poljoprivrednog zemljišta kroz održavanje cestovnih jaraka
	  2.000,00


IV.


Nadležni Upravni odjel zadužen za provedbu ovog Programa sastavit će i podnijeti godišnje izvješće o ostvarenju ovog Programa korištenja sredstava nadležnom ministarstvu te Općinskom vijeću na usvajanje.

V.


Ovaj Program stupa na snagu osam dana od objave u „Službenom vjesniku Varaždinske županije“.

Predsjednik Općinskog vijeća

      Siniša Sreček

